મેરાન્યૂઝ નેટવર્ક.સુરતઃ કામરેજ વિધાનસભા વિસ્તારનાં ભાજપના ધારાસભ્ય વી. ડી. ઝાલાવાડિયાની કામગીરી સામે લોકોએ ભારે રોષ વ્યક્ત કર્યો છે. આ વખતે લોકોએ તેનાં પોસ્ટર પર કાળી શાહી લગાવી રોષ વ્યક્ત કર્યો હોવાનું જાણવા મળ્યું છે. જોકે આ પોસ્ટર્સમાં નરેન્દ્ર મોદી, અમિત શાહ, વિજય રૂપાણી અને ભૂપેન્દ્રસિંહના જ મોંઢા કાળા કરવામાં આવ્યા હતા જ્યારે નીતિન પટેલ, જીતુ વાઘાણી અને ઝાલાવડિયાના ચહેરા પર કાળી શાહી લગાવાઈ ન હતી. જેને લઈને પણ અનેક તર્ક-વિતર્કનું વાતાવરણ જોવા મળી રહ્યું છે.